Raimo Hukka

Raimo Antero Hukka (9. toukokuuta 1948 Pielisensuu – 13. joulukuuta 2020 Lahti) oli suomalainen jalkapalloilija.Urheilumme Kasvot Osa 3, Hukka, Raimo Antero, sivu 132, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978

Hyökkääjänä pelanneen Hukan ura alkoi 1. divisioonan Upon Pallosta 1966. Seuraavan kauden hän pelasi Lahden Pallossa 2. divisioonaa. Hukka palasi mestaruussarjaan nousseeseen Upon Palloon 1968 ja siirtyi sieltä edelleen Lahden Reippaaseen, jossa hän pelasi 1969–1977. Hän voitti Reippaassa Suomen mestaruuden 1970 ja neljä perättäistä Suomen Cupia 1972–1975. Hukka palasi kentille 2. divisioonan Lahden Palloseuran riveissä 1980 ja pelasi sen jälkeen vielä Reippaassa 1981–1984 sekä Lahden Työväen Palloilijoissa 1985–1986.
Kaikkiaan Hukka pelasi 11 kauden aikana 141 pääsarjatason ottelua, joissa hän teki 36 maalia.

Maajoukkueessa Hukka pelasi vuonna 1974 kaksi maaottelua.

Hukka pelasi jääkiekkoa maakuntasarjassa nelisenkymmentä ottelua vuosina 1964–1967. Hukka oli ammatiltaan palomies ja hänen kotikuntansa oli Lahti.

 Lähteet 

Luokka:Suomalaiset jalkapalloilijat
Luokka:Jalkapallon Suomen mestarit
Luokka:Jalkapallon Suomen Cupin mestarit
Luokka:Vuonna 1948 syntyneet
Luokka:Vuonna 2020 kuolleet